Title: Návrh
Author: konanova
Last saved by: pavol.nunuk
Company: UKSUP

Predkladacia správa
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 438/2006 Z. z. o nežiaducich látkach v krmivách a o iných ukazovateľoch bezpečnosti a použiteľnosti krmív v znení neskorších predpisov sa predkladá na základe § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.
Predloženým návrhom nariadenia vlády sa do právneho poriadku Slovenskej republiky preberajú ustanovenia smernice Komisie 2009/141/ES, ktorou sa mení a dopĺňa príloha I k smernici Európskeho parlamentu a Rady 2002/32/ES, pokiaľ ide o najvyššie prípustné hladiny arzénu, teobromínu, Datura sp., Ricinus communis L., Croton tiglium L. a Abrus precatorius L. (Ú. v. EÚ L 308, 24.11.2009).
Návrh nariadenia vlády nemá negatívny dopad na štátny rozpočet, rozpočty obcí, rozpočty vyšších územných celkov, životné prostredie, zamestnanosť a na podnikateľské prostredie.
Návrh nariadenia bol predmetom rokovania Legislatívnej rady vlády Slovenskej republiky a všetky pripomienky sú zapracované, materiál sa predkladá bez rozporov.